stanford-oval/wikipedia huggingface dataset:
קינצוגי

ספלון תה מתוקן בטכניקת קינצוגי
קִינְצוּגִי (באנגלית Kintsugi, ביפנית 金継ぎ) היא אומנות יפנית של רפאות כלי חרס (אנ'). "קין" ביפנית הוא זהב. "צוגי" ביפנית הוא חיבור. מכאן הפירוש המילולי של קינצוגי הוא "חיבור עם זהב" או "חיבור מוזהב".
מקורות השיטה

קינצוגי, או לעיתים קינצוקורי – Kintsukuroi (ביפנית 金繕い - תיקון מוזהב) היא טכניקה אומנותית יפנית העוסקת בתיקון כלי חרס שבורים, לרוב באמצעות שרף מעץ האוּרוּשְׁי (Urushi) ואבקת זהב (לעיתים כסף או פלטינה). השימוש באבקת זהב בשילוב עם לכה מתכתב גם עם טכניקת הקישוט היפנית מאקי-אה maki-e (אנ') (ביפנית 蒔絵 - תמונה בתרסיס), בה נוצרים עיטורים על ידי פיזור אבקת זהב על לכה. אומנות הקינצוגי הופיעה ביפן לפני כ-400–500 שנה, ומיושמת שם גם בימינו באופן נרחב.
השימוש בלכות לציפוי ולקישוט כלים וחפצים הוא מסורת עתיקה ביפן, ובשלב כלשהו חל שילוב של מסורת זו ביחד עם טכניקת מאקי-אה (זריית אבקת זהב) כדי ליצור שיטה לתיקון כלי חרס. קינצוגי קשור במקרים רבים לכלים קרמיים המשמשים בטקס התה היפני. אחת ההשערות על מקור הקינצוגי מספרת על שוגון בן המאה ה-15, בתקופת מורומצ'י (Muromachi נקראת גם תקופת אשיקאגה), בשם אשיקגה יושימסה(אנ') (1358-1408 Ashikaga Yoshimasa), ששלח לתיקון בסין את קערת התה שלו שנשברה. אך כשחזרה הקערה התאכזב השוגון מהתיקון שנעשה באופן גס באמצעות שידוך במהדקים מתיילי מתכת. מכאן נובעת ההבנה שטכניקת הקינצוגי לא הייתה בשימוש במהלך המאה ה-15. ייתכן ששיטת קינצוגי התפתחה במקביל לגידול בתפוצת קערות התה ולפריחת טקסי התה היפניים שחלו במאה ה-16. ייתכן וכתוצאה מכך פותחה על ידי אמנים יפנים שיטת תיקון המשלבת את השימוש המסורתי בלכה ובאבקת זהב ממסורת המקי-אה, כך שלא הסתירה את הנזק אך העניקה לו יופי אמנותי אסתטי. ההתייחסות המתועדת הראשונה לקינצוגי מספרת על לוחם יפני, בן המאה ה-17, שהואשם במניפולציות בשוק קערות התה באמצעות קניית קערות פשוטות, שבירתן, תיקונן באמצעות קינצוגי ומכירת הכלים המתוקנים במחירים מפולפלים. זו היא עדות לכך שבמאה ה-17 היה כבר שימוש נרחב בקינצוגי לתיקון ולקישוט כלים ביפן.
התפיסה הפילוסופית

קינצוגי מהווה ביטוי לתפיסה פילוסופית הרואה בשבר ובתיקונו כחלק מההיסטוריה ומאופיו של הכלי, ועל כן אף מוסיף לערכו ולמראה האסתטי שלו. הקינצוגי תואם את תפיסת הוואבי-סאבי (wabi-sabi) בזן היפני, המאמצת פגמים וחוסר שלמות, מטפחת פשטות וחוסר יומרה, ומעריכה את הישן - במיוחד אם יש בו עדות לבלייה וחספוס שיצר הזמן החולף. האסתטיקה היפנית מעניקה ערך לסימני שחיקה הנראים בכלי חרס כתוצאה משימוש תדיר לאורך זמן רב. וכך, גם שבר ותיקונו בשיטת הקינצוגי, מהווים אירוע נוסף בחיי הכלי, מעשירים את ההיסטוריה שלו ומחזקים את הקשר לבעליו. לאורך ההיסטוריה טיפחו חכמי הזן את התפיסה על פיה כלי קרמיקה יומיומיים, כגון סירים קערות וספלים, שנישברו או נפגמו בדרך כלשהי, אינם צריכים להיות מושלכים. עליהם להמשיך לקבל תשומת לב והערכה, ולהתרפא בתשומת לב רבה – גישה המסמלת התפייסות והשלמה עם כשלים ופגמים החלים עם הזמן העובר, ומעצימה בכך ערכי יסוד של הזן. על פי זן יש לאסוף בזהירות את שברי הכלי שנשבר בשגגה, כולל כל הפיסות הקטנות, להרכיבן מחדש ולאחותן באמצעות לכה, ובסוף התהליך להדגיש את קווי השבר עם אבקת זהב עשירה. אסור שיהיה בתהליך ניסיון להסתיר או להסוות את הנזק. הרעיון הוא להעניק לקו השבר יופי ועוצמה ולהדגיש באמצעות עורקי הזהב את ערכם החיוני של כשלים ושברים.
האמנים שעסקו בתיקון קערות התה היו אמני כלי לכה יפניים שהתמחו בטכניקות מסורתיות הקשורות ללכות (למשל יצור קערות, קופסאות ומגשים מעץ מצופים בלכה) וכן בטכניקת צביעה וקישוט כלים כאלה באבקת זהב או כסף בסגנון המאקי-אה. באופן מסורתי לביצוע קינצוגי נדרשת לכה יפנית הנקראת אורושי(אנ') (urushi) המופקת מלשד עץ הלכה הסיני(אנ') (בשמו הלטיני Toxicodendron vernicifluum). מוהל העץ הזה, עובר תהליך פולימריזציה והתקשות תוך כדי חשיפה לחום, ונמצא בשימוש כבר כ-9000 שנים, כדבק, חומר מילוי וצבע בידי אמני לכות יפנים.
התהליך הטכני

תהליך הקינצוגי מתחיל בהדבקת השברים (לעיתים כמה עשרות חלקים) של הכלי הניזוק ומילוי חורים וסדקים באמצעות הלכה היפנית. זהו תהליך המצריך דיוק רב מכיוון שלא ניתן להסיר לכה שהתייבשה. זמן ייבוש הלכה לאחר ההדבקה עשוי לארוך מספר שבועות. לאחר מכן האמן משייף ומלטש את עודפי הלכה מקווי החיבור על מנת להחליק את התפר ולהתאימו באופן מושלם לקווי המתאר ולפני השטח של הכלי. לבסוף צובע האמן את קווי התפר בצבע המכיל אבקת זהב או על ידי פיזור אבקת זהב על שכבה דקה של לכה שעדיין לחה ודביקה. לעיתים בוחר האומן מטעמים אסתטיים לעשות שימוש בצבע המכיל כסף, אך לרוב קווי החיבור צבועים בזהב בעיקר משום שאינו דוהה או מתחמצן והוא בטוח לשימוש עם מזון.
באמנות עכשווית

עם הגידול שחל במספר החוגים וסדנאות האמנים לקדרות ברחבי העולם גוברת ההתעניינות בטכניקת קינצוגי גם מחוץ ליפן. תהליך תיקון החרסים בשיטת הקינצוגי מהווה בימינו השראה למספר אמנים מודרניים ברחבי העולם, ביניהם הפסלת הקוריאנית יסוקיונג (Yeesookyung) היוצרת עבודות תלת־ממדיות גליות תוך שימוש בשברי כלי פורצלן, והאמן האנגלי פול סקוט (Paul Scott) יוצר קומפוזיציות וקולאז'ים מרתקים מחלקי כלי קרמיקה שונים.
הערות שוליים

↑  Kintsugi, באתר theschooloflife.com
↑  Eve M. Kahn, It’s as Good as Glue: Mending Shattered China, באתר הניו-יורק טיימס, ‏Jan. 2013
↑  גרסה אחרת מספרת כי המושל שלח לסין את שברי הקערה שלו על מנת שיוכל לקבל קערה תחליפית זהה. אך לאחר שלא נמצאה בסין קערה חלופית זהה לכלי הנדיר שנשבר, חיברו הסינים באופן גס, באמצעות מהדקים מתכתיים, את שברי הכלי הישן ושלחו אותו למושל היפני.
↑  Blake Gopnik, Golden Seams: The Japanese Art of Mending Ceramics' at Freer, באתר washingtonpost.com, ‏March 2009
1 2 3 4  Casey Lesser, The Centuries-Old Japanese Tradition of Mending Broken Ceramics with Gold, באתר .artsy.net, ‏Aug. 2018
↑  The Japanese Art of Recognizing Beauty in Broken Things, באתר makezine.com
| --- | --- |
בקרת זהויות :  NDL: 031914600  NKC: ph1048577 
תיקון כלי קרמיקה בשיטה הסינית, באמצעות מהדקים מתכתיים
יצירה בהשראת קינצוגי של האמנית הקוריאנית יסוקיונג (Yeesookyung)
קנוד, נסיך הכתר של דנמרק

קנוד, נסיך הכתר של דנמרק (בדנית: Arveprins Knud;‏ 27 ביולי 1900 – 14 ביוני 1976) היה בנם של כריסטיאן העשירי, מלך דנמרק ושל רעייתו, אלכסנדרינה, דוכסית מקלנבורג-שוורין, ונסיך הכתר הדני בין השנים 1947–1953.
ביוגרפיה

הנסיך קנוד נולד ב-27 ביולי 1900 בארמון סורגנפרי שמצפון לקופנהגן, במהלך תקופת מלכותו של סבא רבא שלו, כריסטיאן התשיעי. אביו היה הנסיך כריסטיאן מדנמרק (לימים המלך כריסטיאן העשירי), בנם הבכור של נסיך הכתר פרדריק (מאוחר יותר, המלך פרדריק השמיני) ושל הנסיכה לוביסה (לואיז) משוודיה. אמו של קנוד הייתה אלכסנדרינה, דוכסית מקלנבורג-שוורין, בתם של פרידריך פרנץ השלישי, הדוכס הגדול של מקלנבורג-שוורין ושל אנסטסיה מיכאילובנה, הדוכסית הגדולה של רוסיה.
ב-29 בינואר 1906, מת כריסטיאן התשיעי וסבו של קנוד ירש אותו על כס המלכות כפרדריק השמיני. אביו של קנוד היה אז לנסיך הכתר וקנוד עצמו היה לשלישי בסדר הירושה. שש שנים לאחר מכן, ב-14 במאי 1912, מת פרדריק השמיני, ואביו של קנוד ירש אותו כמלך כריסטיאן העשירי, תוך שאחיו פרדריק נהיה נסיך הכתר של דנמרק.
כמקובל באותה העת קנוד למד במכללה הימית, וב-8 בספטמבר 1933 הוא התחתן עם בת דודתו קרוליין מתילדה, נסיכת דנמרק, בתם של האראלד, נסיך דנמרק והלנה אדליידה, נסיכת שלזוויג-הולשטיין-זונדרבורג-גליקסבורג. השניים התגוררו בארמון פרדנסבורג, ונולדו להם 3 ילדים.
ב-20 באפריל 1947 מת אביו כריסטיאן העשירי, ואחיו פרדריק התשיעי, מלך דנמרק עלה לשלטון במקומו. בתחילה שימש קנוד כיורש העצר, אולם בשנת 1953 הפרלמנט העביר חוק המבטל את ההעדפה הגברית בהעדפת הבן הבכור, ובעקבות כך היא הפכה ליורשת העצר. בשנת 1972 מת אחיו פרדריק התשיעי, ובתו מרגרטה השנייה, מלכת דנמרק עלתה לשלטון במקומו, וב-14 ביוני 1976 מת קנוד בביתו בקופנהגן.
משפחתו

ב-8 בספטמבר 1933 התחתן קנוד עם קרוליין מתילדה, נסיכת דנמרק, בתם של האראלד, נסיך דנמרק והלנה אדליידה, נסיכת שלזוויג-הולשטיין-זונדרבורג-גליקסבורג, ונולדו להם 3 ילדים:
אליזבת, נסיכת דנמרק (נולדה ב-1935)
אינגולף, רוזן רוזנבורג (נולד ב-1940)
כריסטיאן, רוזן רוזנבורג (1942–2013)
קנת גרהם

| --- | --- |

 לידה:  8 במרץ 1859 אדינבורו, הממלכה המאוחדת של בריטניה הגדולה ואירלנד 
 פטירה:  6 ביולי 1932 (בגיל 73) ברקשייר, הממלכה המאוחדת 
 מדינה:  הממלכה המאוחדת 
 מקום לימודים:  בית הספר סנט אדוארד 
 שפות היצירה:  אנגלית 
 יצירות בולטות:  הרוח בערבי הנחל 
 תקופת הפעילות:  1893–1932 (כ־39 שנים) 
 בן או בת זוג:  Elspeth S. Thomson (1899–ערך בלתי־ידוע) 
 צאצאים:  Alastair Grahame 
 
קנת גרהם (באנגלית: Kenneth Grahame;‏ 8 במרץ 1859 – 6 ביולי 1932) היה סופר אנגלי, יוצר הקלאסיקה של ספרות הילדים "הרוח בערבי הנחל".
חייו

גרהם נולד באדינבורו, סקוטלנד, ב-1859. הוא התייתם בילדותו ונשלח לגור אצל סבתו בכפר במחוז ברקשייר באנגליה. האחוזה הכפרית שכללה גן גדול ליד הנהר תמזה הייתה כפי הנראה הרקע ליצירת "הרוח בערבי הנחל".
גרהם למד בבית הספר סט. אדוארדס באוקספורד אך מצבו הכלכלי לא אפשר לו להמשיך ללימודים גבוהים, והוא החל לעבוד כמזכיר בנק אנגליה. בעודו עובד בבנק החל לכתוב סיפורים קצרים, ובשנת 1893 פרסם את ספרו הראשון "המסמכים הפגניים", המספר על חבורת יתומים. ב-1899 מונה גרהם למזכיר הבנק, ונישא לאלספת' תומסון.
ב-1908 יצא לאור ספרו "הרוח בערבי הנחל" ("The Wind in the Willows"). הספר מספר את סיפורה של חבורת חיות החיות על גדת הנהר תמזה באנגליה. החברים הטובים - עכברוש, החפרפר, התחש והקרפד עוברים הרפתקאות, אך תמיד שומרים על ערכים של כבוד, נאמנות ורעות. הספר זכה לגרסאות מומחזות ומוסרטות, והוא בין ספרי הילדים הנקראים ביותר עד היום, כמאה שנים לאחר כתיבתו. הספר תורגם לשפות רבות ובהן השפה העברית.
לאחר הופעת הספר פרש גרהם מעבודתו בבנק, וחי עם אשתו בברקשייר, עד פטירתו ב-6 ביולי 1932. חייו המאוחרים היו לטרגדיה כאשר בנו היחיד אלסטייר, התאבד בקפיצה לגלגלי רכבת בהיותו בן עשרים, ב-1920.
לקריאה נוספת

יהודה אטלס, "קנת גרהם: זהרורים, נצנוצים וגיצים, איוושה וסחרור, פטט, מלל ובעבוע", בספר ילדים גדולים (כרך 1, עמ' 114-91), הוצאת ידיעות אחרונות, 2003.
אביבה קרינסקי, "הרוח בערבי הנחל": ספרות הבריחה לארקדיה; טקסט חתרני ורקעו; האישה בסיפור; הנצחתה של אגדה. נדפס בספרה "פו הדב והפילוסופיה של האחר", סדרה לביקורת ספרותית, אור עם, 2000.
הערות שוליים

↑  שירי לב-ארי, הרוח עדיין נושבת בתרגום חדש, באתר ישראל היום, 28 במאי 2018
↑  צ'רלס מקגראת, ניו יורק טיימס, הספר שעושה צחוק מעולם המבוגרים, באתר הארץ, 23 באוגוסט 2009
| --- | --- |
בקרת זהויות :  NLI: 987007262085805171  PLWABN: 9810673878705606  BIBSYS: 90589190  BNE: XX1163515  BnF: cb119056461 (data)  CiNii: DA02509563  GND: 118718398  ICCU: CFIV046520  ISNI: 0000 0001 0856 5880  LCCN: n50000823  LNB: 000012826  MusicBrainz: 25825981-6b06-445e-acae-c40172285115  NDL: 00441492  NKC: jn19990002827  NLA: 35139383  NLG: 75033  NLK: KAC200307111  NSK: 000172049  NTA: 06979894X  RERO: 02-A003313578  RKD: 284793  SELIBR: 291481  SNAC: w61c1tzs  SUDOC: 026899930  Trove: 839220  VcBA: 495/336946  VIAF: 36919188   WorldCat (עם VIAF): 36919188
קסיוס

קסיוס (בלטינית: Cassius) הייתה משפחה רומית עתיקה בזמן הרפובליקה הרומית.
בין בני המשפחה נכללים:
ספוריוס קסיוס - קונסול רומי בתחילת תקופת הרפובליקה הרומית, הוגה הסכם קסיוס - ברית בין הלטינים לבין הרומים.
לוקיוס קסיוס המינה - היסטוריון
לוקיוס קסיוס לונגינוס ראוולה - קונסול
קווינטוס קסיוס לונגינוס - קווסטור
גאיוס קסיוס לונגינוס - ראש הקושרים כנגד יוליוס קיסר
לוקיוס קסיוס לונגינוס - היה קונסול בצוותא עם גאיוס מריוס
קסיוס חאיריאה - ראש הקשר לרציחת הקיסר קליגולה
אווידיוס קסיוס - חייל רומי ושליט סוריה ומצרים לזמן קצר
דיו קסיוס קוקיאנוס - היסטוריון
פירושים נוספים

קסיוס (שיר) - שיר של יונה וולך
קורפוס המשמר (האימפריה הגרמנית)

| --- | --- |

סמל מפקדת קורפוס בצבא הקיסרי הגרמני
 פרטים
 מדינה:  האימפריה הגרמנית האימפריה הגרמנית
 שיוך:   צבא הקיסרות הגרמנית
 סוג:  קורפוס
 בסיס האם:  ברלין
 אירועים ותאריכים
 תקופת הפעילות:  20 בספטמבר 1814 – 11 בנובמבר 1918 (104 שנים)
 מלחמות:  מלחמת אוסטריה–פרוסיה מלחמת צרפת–פרוסיה מלחמת העולם הראשונה
 פיקוד
 מפקדים
קורפוס המשמר (בגרמנית: Gardekorps) היה קורפוס של הצבא הפרוסי ולאחר מכן של צבא הקיסרות הגרמנית. הקורפוס לחם במלחמת אוסטריה–פרוסיה מלחמת צרפת–פרוסיה, ומלחמת העולם הראשונה, ופורק יחד עם כל הצבא הקיסרי.
היסטוריה

הקורפוס הוקם ב-20 בספטמבר 1814 כיחידה מיוחדת בתוך הצבא הפרוסי, וכמפקדו הראשון מונה קרל, דוכס מקלנבורג. מטה הקורפוס היה בברלין ובכפרים הסמוכים. במהלך מלחמת אוסטריה–פרוסיה, פיקד על הקורפוס אוגוסט, נסיך וירטמברג. הקורפוס נכלל במסגרת הארמייה השנייה בפיקוד פרידריך, נסיך הכתר של פרוסיה, ולחם בקרב קניגרץ. הקורפוס נותר חלק מהארמייה השנייה במהלך מלחמת צרפת–פרוסיה, ולחם עמה בקרב גרבלוט, קרב סדאן והמצור על פריז. לאחר הקמת הקיסרות הגרמנית, הפך הקורפוס לחלק מצבא הקיסרות הגרמנית, ושלא כמו יחידות אחרות בצבא הקיסרי שגויסו ממחוזות ספציפיים, חיילי קורפוס המשמר גויסו מכל רחבי הקיסרות.
עם פרוץ מלחמת העולם הראשונה, היה הקורפוס חלק מהארמייה השנייה בפיקוד קרל פון בילוב. הקורפוס נפרס בחזית המערבית, וכלל שתי דיוויזיות. כמפקדו מונה קרל פון פלטנברג. קורפוס המשמר נטל חלק במערכה על הגבולות לרבות קרב שרלרואה, ולאחר מכן השתתף בקרב על המארן. לאחר מכן השתתף בקרב איפר הראשון, כחלק מ"פלגת הארמייה פון פבק". במאי 1915 הועבר הקורפוס לחזית המזרחית, ולחם תחת פיקוד הארמייה ה-11 במתקפת גורליצה-טרנוב. ב-14 במאי 1915 קיבל פון פלטנברג את העיטור פור לה מריט על הצלחתו בקרבות. ב-24 בינואר 1917 פוטר פון פלטנברג ובמקומו מונה פרדיננד פון קוואסט. הקורפוס הוחזר לחזית המערבית והשתתף בקרב השני על האן, בתפקיד עד 9 בספטמבר ואז מונה למפקד הקורפוס אלפרד צו דוהנה-שלוביטן.
במהלך שנת 1918, הועבר הקורפוס תחת פיקוד הארמייה הרביעית. ב-9 באפריל 1918 השתתף הקורפוס בהתקפה של הארמייה על הכוחות הבריטים לכיוון נמלי התעלה, במסגרת קרב איפר הרביעי שהיה חלק ממתקפת האביב, אך המתקפה נכשלה בכיבוש יעדיה. באוגוסט 1918 הותקפה הארמייה על ידי כוחות מדינות ההסכמה במסגרת מתקפת מאה הימים, ונאלצה לסגת מעמדותיה. הנסיגה נמשכה עד סיום המלחמה. הקורפוס פורק עם סיום המלחמה יחד עם כל הצבא הקיסרי.
מפקדים

גנרל חיל הרגלים קרל, דוכס מקלנבורג (20 בספטמבר 1814 - 21 בספטמבר 1837)
גנרלוטננט וילהלם, נסיך פרוסיה (21 בספטמבר 1837 - 22 במאי 1848)
גנרלוטננט קרל פון פריטוויץ (22 במאי 1848 - 1 ביוני 1853)
גנרל חיל הפרשים קרל פון דר גרודן (1 ביוני 1853 - 2 ביוני 1858)
גנרל חיל הפרשים אוגוסט, נסיך וירטמברג (2 ביוני 1858 - 29 באוגוסט 1878)
גנרל חיל הפרשים וילהלם פון ברנדנבורג (30 באוגוסט 1882 - 20 באוגוסט 1884)
גנרל חיל הרגלים אלכסנדר פון פאפא (20 באוגוסט 1884 - 18 בספטמבר 1888)
גנרל חיל הרגלים אוסקר פון מיירשדט-היילסאם (18 בספטמבר 1888 - 5 במאי 1893)
גנרל חיל הרגלים הוגו פון וינטרפלד (5 במאי 1893 - 17 באוגוסט 1897)
גנרל חיל הרגלים מקס פון בוק אונד פולק (17 באוגוסט 1897 - 26 בינואר 1902)
גנרל חיל הרגלים גוסטב פון קאסל (26 בינואר 1902 - 28 במאי 1909)
גנרל חיל הרגלים אלפרד פון לאוונפלד (28 במאי 1909 - 28 בפברואר 1913)
גנרל חיל הרגלים קרל פון פלטנברג (28 בפברואר 1913 - 24 בינואר 1917)
גנרל חיל הרגלים פרדיננד פון קוואסט (24 בינואר 1917 - 9 בספטמבר 1917)
גנרל חיל הפרשים אלפרד צו דוהנה-שלוביטן (9 בספטמבר 1917 - 1 בנובמבר 1917)
גנרלוטננט אלפרד פון בקמן (1 בנובמבר 1917 - עד הפירוק)
קסיוס אפרוניאנוס

| --- | --- |
 לידה:  המאה ה־2 
 מדינה:  רומא העתיקה 
 תפקיד:  מושל רומי 
 
קסיוס אפרוניאנוס (בלטינית: Cassius Apronianus) היה סנאטור רומאי שחי במאה ה-2 לספירה. הוא נשא לאישה את בתו של ההיסטוריון, הנואם, והפילוסוף היווני דיון כריסוסטומוס. בנם היה ההיסטוריון, הקונסול והסנטור קסיוס דיו.
אפרוניאנוס היה במקור מביתיניה (צפון מערב טורקיה כיום). הוא היה מושל הפרובינקיה ליקיה ופמפיליה (אנ') בסביבות שנת 179/180, ואז מושל הפרובינקיה קיליקיה (אנ') (דרום מזרח טורקיה כיום) סביב שנת 180 עד סביב שנת 183, שם הצטרף אליו בנו, דיו. אפרוניאנוס הפך לקונסול "מחליף" (suffectus) ככל הנראה בסביבות שנת 185, ולאחר מכן כיהן כמושל הפרובינקיה דלמטיה (אנ') (דלמטיה המודרנית, כיום בקרואטיה).
הערות שוליים

1 2 3  הערך "אפרוניאנוס" (2) במילון לביוגרפיה ומיתולוגיה יוונית ורומית של ויליאם סמית, עמ' 251.
↑  קסיוס דיו, היסטוריה רומית, ספר 69, פרק 1, סעיף 3; ספר 72 (73), פרק 7, סעיף 2.
↑  קסיוס דיו, היסטוריה רומית, ספר 49, פרק 36, סעיף 4.
ערך זה הוא קצרמרבנושא אישים. אתם מוזמנים לתרום לוויקיפדיה ו.
קרבות חרקים

קרב צרצרים הוא דוגמה לקרב חרקים פופולרי.
קרבות חרקים (באנגלית: Insect fighting) הוא סוג של ענף ספורט, במסגרתו משסים חרקים זה בזה.
סוגים שונים של קרבות חרקים מוגדרים כספורט רשמי באזורים מסוימים בסין, יפן, וייטנאם ותאילנד. לרוב, הקרבות כוללים אלמנט של הימורים.
לקרבות חרקים היסטוריה ארוכה, לדוגמה לקרב צרצרים מסורת סינית מימי שושלת טאנג (907-618). קרבות צרצרים היו במקור תחביב של הקיסרים, אך בתקופה מאוחרת יותר הפכו לתחביב של פשוטי העם. ביפן, נפוצים קרבות חיפושיות.
כיום לקרבות חרקים יש קהילת מעריצים הצופה בהם בצורה מקוונת. אחת הסדרות הבולטות היא "קרבות חרקים יפניים" (世界最強虫王決定戦) הכוללת 58 חלקים של קרבות בהשתתפות חרקים שונים, עכבישנים ויצורים נוספים הנלחמים זה בזה עד מוות בזירת פלסטיק קטנה. בכל קרב משתתפים שני חרקים ולרוב הוא מסתיים כאשר אחד הורג את משנהו. במקרים מסוימים הקרבות מסתיימים בתיקו אם אף אחד לא מצליח להרוג את השני.
קינן טרייסי

| --- | --- |
אין תמונה חופשית
 לידה:  22 ביולי 1991 (בן 33) קנדה 
 מדינה:  קנדה 
 תקופת הפעילות:  מ-2009
 פרופיל ב-IMDb
 
קינן טרייסי (באנגלית: Keenan Tracey; נולד ב-22 ביולי 1991) הוא שחקן קנדי.
ביוגרפיה

טרייסי נולד בקנדה ב-22 ביולי 1991 לשחקן איאן טרייסי. חלק ניכר מילדותו בילה מסביב לעולם, וחי בדרום אפריקה, ישראל, מצרים ואמסטרדם.
טרייסי הוא מוזיקאי ומנגן על גיטרה, תופים ופסנתר. כיום הוא מתגורר בלוס אנג'לס.
קריירה

בשנת 2010 טרייסי ערך את הופעת הבכורה שלו במשחק בסרט של ערוץ דיסני, "16 משאלות". לאחר מכן שיחק בתפקידי אורח בסדרות, בהן "מניע" (אנ'), "אאוריקה" ו"פרינג'".
בשנת 2012, שיחק בסרטי הטלוויזיה, "A Dog Named Duke" ,"Kiss at Pine Lake" לצד בארי ווטסון ובסרט "Rags" שהוקרן בערוץ ניקלודיאון.
בין השנים 2013–2016 שיחק בסדרת הטלוויזיה "בייטס מוטל".
בשנת 2013 יצא לאקרנים סרט הטלוויזיה "המרדף אחר האוצר המשפחתי" בו שיחק בתפקיד ראשי. באותה שנה שיחק בסדרת הטלוויזיה "חוצה את הקווים". לאחר מכן, בשנת 2014, שיחק בתפקיד משנה בסדרת המדע הבדיוני "100".
בשנת 2019 שיחק בתפקיד ראשי בסרט של לייפטיים, "Deadly Assistant". באותה שנה שיחק בסרט הקולנוע "פולארויד" (אנ').
בשנת 2021 שיחק בסדרת המדע בדיוני "דבריס". באותה שנה שיחק בתפקיד ראשי בסדרת האימה "יום המתים".
באוקטובר אותה שנה פורסם כי ישחק במיני סדרת הטלוויזיה העתידית של נטפליקס "השטן באוהיו", שעלתה לשידור במהלך 2022.
חיים אישיים

טרייסי ניהל מערכת יחסים עם השחקנית האמריקאית אמנדה מישלקה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2013 | Hell in a Handbag | פטריק |  |
| 2018 | Extracurricular | דרק גורדון |  |
| 2019 | פולארויד (אנ') | דווין |  |
| TBA | The Bearded Girl | בלייז |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2010 | 16 משאלות | לוגן | סרט טלוויזיה של ערוץ דיסני |
| 2010 | אאוריקה | ג'ייק | פרק: "The Story of O2" |
| 2011 | פרינג' | נייט | פרק: "The Last Sam Weiss" |
| 2012 | Duke | קארל | סרט טלוויזיה של הולמרק |
| 2012 | Kiss at Pine Lake | לוק בן ה-15 | סרט טלוויזיה של הולמרק |
| 2012 | Rags | אנדרו מק'גאוונס | סרט טלוויזיה של ניקלודיאון |
| 2012–2013 | Arctic Air | ברנדון גילברייד | 2 פרקים |
| 2013 | Independence Daysaster | אנדרו גארסט | סרט טלוויזיה של Syfy |
| 2013 | Scarecrow | צ'אד | סרט טלוויזיה של Syfy |
| 2013 | המרדף אחר האוצר המשפחתי (אנ') | טריפ פלין | סרט טלוויזיה של הולמרק |
| 2013–2014 | חוצה את הקווים | בילי | 6 פרקים |
| 2013–2016 | בייטס מוטל | גאנר | 14 פרקים |
| 2014 | כשהלב קורא | ג'ו טוליבר | 2 פרקים |
| 2014 | מניע (אנ') | איידן בוקסטון | פרק: "Dead End" |
| 2014 | מכתבי אהבה (אנ') | ג'ייסון סטון | פרק: "The Treasure Box" |
| 2014 | 100 | סטרלינג | 7 פרקים |
| 2015 | בקסטרום | טובי פרסיבל | פרק: "Dragon Slayer" |
| 2015 | Truth & Lies | קודי | סרט טלוויזיה של Lifetime |
| 2015 | קמים לתחייה (אנ') | בן לורי | 8 פרקים |
| 2015 | Sugar Babies | שון קלארק | סרט טלוויזיה של Lifetime |
| 2016 | The Stepchild | מייקל | סרט טלוויזיה של Lifetime |
| 2016 | Pretty Little Addict | קולין בראון | סרט טלוויזיה של Lifetime |
| 2016 | Summer of Dreams | דילן | סרט טלוויזיה של הולמרק |
| 2016 | על טבעי | כריסטוף | פרק: "The One You've Been Waiting For" |
| 2017 | Deadly Sorority | ויקטור סטיוארט | סרט טלוויזיה של Lifetime |
| 2017 | A Bundle of Trouble: An Aurora Teagarden Mystery | ג'ייסון דאל | סרט טלוויזיה של הולמרק |
| 2017 | Sea Change | טי.ג'יי | סרט טלוויזיה של Lifetime |
| 2018 | Beyond | רנדי | 2 פרקים |
| 2018 | איי זומבי | טים | 3 פרקים |
| 2019 | Deadly Assistant | צ'רלי | סרט טלוויזיה של Lifetime |
| 2019 | Gates of Paradise | לוק קסטיל ג'וניור | סרט טלוויזיה; חלק מטרילוגיה של Lifetime |
| 2019 | Web of Dreams | לוק קסטיל ג'וניור | סרט טלוויזיה; חלק מטרילוגיה של Lifetime |
| 2020 | A Beautiful Place to Die: A Martha's Vineyard Mystery | ריי | סרט טלוויזיה של הולמרק |
| 2021 | Debris | שלבי | 2 פרקים |
| 2021 | The Christmas Contest | צ'אק | סרט טלוויזיה של הולמרק |
| 2021 | יום המתים (אנ') | קאם מקדרמוט | תפקיד ראשי; 10 פרקים |
| 2022 | השטן באוהיו | נואה | 3 פרקים |
| 2023 | Meet My Mother | ראסל | סרט טלוויזיה של Lifetime |
| 2023 | Dial S for Santa | קופר מלטון | סרט טלוויזיה של Up TV |
| 2024 | Wild Cards | דרק ג'ונס | פרק: "Inside (Con)Man" |
| 2024 | Alert: Missing Persons Unit | טדי ויליאמס | פרק: "@Kyra" |
הערות שוליים

↑  Who Is Keenan Tracey? Everything To Know About The Actor - Wiki, Wiki, ‏1 באפריל 2021
↑  David Hinckley, Television Review: 'Rags' on Nickelodeon, New York Daily News, ‏6 באפריל 2012
↑  Denise Petski, Deadline, Deadline, ‏2 בספטמבר 2020
↑  Haleigh Foutch, Polaroid Trailer Takes a Snapshot of Terror, Collider, ‏5 במאי 2017
↑  Review: Debris - Do You Know Icarus? s01e09 - NerdSpan, NerdSpan, ‏2 במרץ 2021
↑  Day of the Dead TV Show on Syfy: Season One Viewer Votes - canceled + renewed TV shows - TV Series Finale, canceled + renewed TV shows - TV Series Finale, ‏6 בנובמבר 2021
↑  Rosy Cordero, Deadline, Deadline, ‏2 בספטמבר 2021
↑  Brie Hiramine, 10 Things You Didn’t Know About AJ Michalka, J-14, ‏6 במרץ 2015
| --- | --- |
בקרת זהויות :  LCCN: no2018116283  VIAF: 2149153653237755900002   WorldCat (עם VIAF): 2149153653237755900002
קנת באוארסוקס

| --- | --- |

קנת באוארסוקס, 1987
 לידה:  14 בנובמבר 1956 (בן 67) פורטסמות'
 מידע כללי
 בשירות:  אסטרונאוט בשירות נאס"א
 לאום:  ארצות הברית ארצות הברית
 השכלה:  בית הספר לטייסי ניסוי של חיל האוויר האמריקני  האקדמיה הימית של ארצות הברית  בית הספר להנדסה ולמדע שימושי של קרן פו  Bedford North Lawrence High School 
 עיסוקים נוספים:  טייס ניסוי
 תקופת השירות:  1987–2006 (כ־19 שנים)
 דרגה:  קפטן בצי ארצות הברית
 זמן שהייה בחלל:  211 ימים, 14 שעות ו-12 דקות
 מספר פעילות חוץ-רכבית:  2
 זמן שהייה בפעילות חוץ-רכבית:  13 שעות ו-7 דקות
 ביוגרפיה בנאס"א:  קנת באוארסוקס
 משימות
 STS-50,‏ STS-61,‏ STS-73,‏ STS-82,‏ STS-113/סויוז TMA-1
     /
 עיטורים
  מדליית הטיסה בחלל של נאס"א (4 פעמים)
 
קנת באוארסוקס (בשם מלא באנגלית: Kenneth Dwane "Sox" Bowersox; נולד ב-14 בנובמבר 1956, פורטסמות') הוא טייס קרב ואסטרונאוט לשעבר בתוכנית מעבורות החלל של נאס"א.
ביוגרפיה

קנת באוארסוקס נולד בפורטסמות' וגדל בקליפורניה. לאחר סיום לימודי בית ספר הוא למד באקדמיה הימית של ארצות הברית אותה סיים בשנת 1978 עם תואר בהנדסת אווירונאוטיקה. לאחר סיום הלימודים קנת באוארסוקס סיים קורס טיס. בשנת 1979 הוא סיים לימודי תואר שני בהנדסת מכונות באוניברסיטת קולומביה. באוארסוקס קיבל הסמכה של טייס ניסוי והיה טייס ניסוי של מטוסים "ווט A-7 קורסייר II" ו-"מקדונל דאגלס F/A-18 הורנט".
שירות בתחום החלל

בשנת 1987 באוארסוקס התקבל ליחידת האסטרונאוטים של נאס"א. הוא היה חבר בצוות קרקע של מספר משימות. בשנת 1992 הוא השתתף במשימת STS-50 כטייס של מעבורת החלל קולומביה (ריצ'רד ריצ'רדס) היה מפקד צוות. המטרה העיקרית של הטיסה הייתה מחקר בתחום חוסר כבידה. במשימת STS-61 באוקטובר 1993 הוא היה טייס מעבורת החלל אנדוור (ריצ'רד קובי היה מפקד צוות). צוות ביצע עבודות תחזוקה של טלסקופ החלל האבל. בשנת 1995 הוא טס כמפקד צוות על סיפון מעבורת החלל קולומביה במשימה STS-73. במהלך הטיסה בוצעו מחקרים בתחום חוסר כבידה. במשימת STS-82 בתחילת 1997 הוא היה מפקד מעבורת החלל דיסקברי. צוות ביצע עבודות תחזוקה של טלסקופ החלל האבל.
שירות בתחום החלל > משלחת קבועה מס' 6 לתחנת החלל הבין-לאומית

בשנת 2002 בטיסת STS-113 (ג'ים ות'רבי היה מפקד טיסה) באוארסוקס הגיע לתחנת החלל הבין-לאומית והיה מפקד משלחת מס' 6 לתחנת החלל הבין-לאומית. המשלחת כללה גם ניקולאי בודארין מרוסיה ודונלד פטיט מארצות הברית. הצוות היה מתוכנן לפעול בתחנת החלל במשך 4 חודשים. ב-2 בדצמבר 2002 משלחת מס' 5 בפיקוד של ולרי קורזון עזבה את תחנת החלל ומשלחת מס' 6 החלה לפעול לפי תוכנית.
ב-15 בינואר 2003 באוראסוקס ופטיט ביצעו פעילות חוץ רכבית. המטרה הייתה להכין לשימוש חלק חדש של תחנת החלל - P1. הפעילות הסתיימה לאחר כ-7 שעות.
ב-1 בפברואר 2003 התרחש אסון קולומביה. כתוצאה מכך הופסקו טיסות של מעבורות חלל וסוכם על הארכת שהות המשלחת בתחנות החלל עד ל-מאי 2003.
ב-4 בפברואר לתחנת החלל הגיע חללית מסע פרוגרס M-47 עם ציוד ומצרכים לצוות התחנה.
ב-8 באפריל 2003 באוראסוקס ופטיט ביצעו פעילות חוץ רכבית נוספת. המטרה הייתה להמשיך הכנות להפעלת חלק P1 ולשנות חיבורים של כבלי פיקוד לחלקים S0 ו-P1. הפעילות הסתיימה לאחר כ-7 שעות.
ב-28 באפריל לתחנת החלל הגיע חללית סויוז TMA-2 עם משלחת מס' 7 בפיקוד יורי מלנצ'נקו. לאחר העברת שליטה על תחנת החלל צוות חדש, חברי משלחת קבועה מס' 6 נכנסו לחללית סויוז TMA-2 וחזרו לכדור הארץ לאחר כ-160 ימי פעילות בחלל. בגלל בעיה טכנית הנחיתה בוצע כ-400 ק"מ מאתר המתוכנן.
במהלך שהות בתחנה בוצעו 15 ניסויים בתחומים שונים.
לאחר פרישה מנאס"א

בשנת 2006 באוארסוקס פרש מנאס"א. הוא מונה לתפקיד ניהולי בSpaceX ופרש ממנה בשנת 2011.
בשנת 2019 הוא חזר לנאס"א ומונה לתפקיד ניהולי.